अँगना बहारइत चेरिया त सुनहऽ बचन मोरा हे।
 पोथिया जे बिगलन बबुआ दुअरवे पर, अवरो दलनवा पर हे।
 भउजी, कउची महलिया कुछो काम, त हमरा बोलावल जी।
 भइया, रउरा महलिया त कुछो काम, भउजी बोलावले जी।
 पसवा त फेंकलन परभु जी बेलवा तरे, अउरो बबूर तरे हे।
 डाँर मोरा फाटे करइले जोगे, ओटिया चिल्हकि मारे हे।
 अतना बचनियाँ परभु जी सुनलन, त देबी जी मनावन चललन हे।
 पहिले जे धनियाँ मोरा महितऽ, त अउरो में चूमि लेती हे।
 धनियाँ, मगही ढोली पनवा चभइती,त जँघिया बइठइती हे। 